Форум „Стажове“ 2025 – събитие на живо
2025-04-08 - 2025-04-10
Намирането на работа по време на следването може да бъде голямо предизвикателство. А истината е, че стажовете носят много ползи – поставят те в реална работна среда, изправят те пред специфични казуси, и ти дават увереността, че можеш да се справиш.
Ако си студент в ТУ, не пропускай събитието. То ти представя свободни работни позиции и стажове, среща те с работодатели и ти дава възможността да направиш своята първа професионална стъпка още сега.
За кого е подходящо събитието

За студенти в ТУ София, Филиал Пловдив и Колеж Сливен.

Участието е без такса, не се изисква предварителна регистрация. Срещите се провеждат в сградите на ТУ:

08.04.2025 г. – ТУ София
09.04.2025г. – ТУ Филиал Пловдив
10.04.2025г. – ИПФ и Колеж Сливен

Brand & Strategy Marketing Masterclass – събитие на живо
2025-04-10 | INTERPRED WTC Sofia, бул. "Драган Цанков" 36, София, Bulgaria
Кои са две от най-важните неща, когато започваш да развиваш малък онлайн бизнес? Счетоводните въпроси и дигиталния маркетинг. Защо? За да си спестиш главоболия с институциите и за да успееш да достигаш до по-голяма аудитория.
Темата на изданието е маркетинг, а фокусът на събитието – създаване на бранд идентичност в различните комуникационни канали.
Включи се в събитието, за да разбереш:

кои стратегии работят в Instagram и Facebook;
как да намериш създатели на съдържание, как да ценообразуваш и да изградиш дългосрочни партньорства;
как да управляваш бюджета си в TikTok.

За кого е подходящо

За всички, които искат да изградят личен бранд и да развият онлайн присъствие.

Участието е платено, с предварителна регистрация.

В края на курса получаваш сертификат.
Цената е без включено ДДС.

Бизнес планиране и финансово консултиране за предприемачи – събитие на живо
2025-04-12 09:30 - 14:30 (Europe/Helsinki) | Тинтява 15-17, Тинтява 15-17, София, Bulgaria
Стартираш малък бизнес – работиш по проект, който планираш отдавна, и внимателно обмисляш всеки детайл. На преден план е продуктът – презентиране и дистрибуция, а след това идва и връзката с аудиторията.
Къде обаче остава финансовият план? Стигнал ли си до него изобщо? Ако не си, събитието ти е от полза, защото те учи как да управляваш стратегически финансите си.
Включи се, за да:

научиш ключови принципи на бизнес планирането и стратегии за растеж;
получиш персонализирани насоки.

За кого е подходящо?

За собственици на малък и среден бизнес.

Лектор

​Робърт Желязков над 17 години се занимава с инвестиции, а над 10 – консултира бизнеси и частни лица в сферата на бизнес планирането.

Участието е с такса, с предварителна регистрация.

Кариерен форум за зрели професионалисти „50 причини повече“ – събитие на живо
2025-04-16 | Интер Експо Център, бул. "Цариградско шосе" 147, София
Ако си се развивал дълго време в определена област и обмисляш възможността за преквалификация, събитието ти е от полза. Подходящо е за теб, дори и да искаш само да си подариш ден сред интересни хора и експерти в различни области. Фокусът: благополучие и професионално развитие. Именно това е темата и на дискусионните панели, а останалите са посветени на:

личен живот
здраве
кариерна промяна
предприемачество

В случай че си решил да се насочиш към нова сфера на дейност, работодателите те очакват с предложение за заетост или преквалификация.
За кого е подходящо събитието

За специалисти, които искат да направят завой в своя професионален път.

Участието е без такса, с предварителна регистрация.

От проблем към възможности с Георги Немцов – събитие на живо
2025-04-24 18:30 - 20:30 | Иван Денкоглу 6, Иван Денкоглу 6, София, Bulgaria
Работиш, развиваш се, имаш сигурни доходи и постоянна работа, до момента, в който нещата не се променят внезапно. Случвало ли ти се е? Или си в тази ситуация точно сега? Какво да правиш, когато станеш излишен – отговорите със сигурност ги знаеш и сам, но от лектора получаваш полезни насоки.
Включи се, за да разбереш:

какво да направиш, ако останеш без работа;
какви са пътищата пред теб;
за кого е препоръчителен фрийлансът и за кого – не е;
как да печелиш и как да не го правиш.

За кого е подходящо събитието

За всички, които се намират на кръстопът в професионален план.

Лектори

Георги Немцов е продуктов дизайнер, предприемач и инвеститор.

Участието е с такса, с предварителна регистрация.

Balkan eCommerce Summit – конференция от хибриден тип
2025-04-29 - 2025-04-30 | Арена Армеец София, бул. Цариградско шосе 4-ти км
Развиваш се в сферата на маркетинга или имаш собствен бизнес и за теб е важно да следиш новостите и тенденциите. Ако все още не си заявил участие в Balkan eCommerce Summit, направи го. Двудневният форум събира над 4000 специалисти в сферата на електронната търговия, за да обменят опит, идеи и да обсъдят трендовете в световен мащаб.
Какво да очакваш от събитието

Експо с над 200 изложителя, които представят решения в електронната търговия, логистика, маркетинг и SaaS.
Лекционна част със специалисти на световно ниво
Балканско парти, по време на което можеш да създадеш полезни контакти.

Темите на част от лекциите са:

Етичен подход към AI
Възможностите, които eMag дава за продажба извън страната
Растеж в търговията с OLX
TikTok решения за електроннна търговия

Програмата на събитието е много подробна, виж я, за да научиш какво още те очаква.
Работният език е английски, имай го предвид.
За кого е подходящо

За собственици на бизнес, маркетинг специалисти, всички, които се интересуват от сферата на онлайн търговията.

Участието е платено, с предварителна регистрация.

Билет от хибриден тип – 109 евро
Билет на живо – 199 евро

HackBulgaria Spring Networking: Искрено и лично за IT сферата
2025-04-30 18:30 - 21:00 | FeelBetter
IT сферата е твоето място, развиваш се, четеш и се обучаваш допълнително. Ако е така, пролетният networking не само ще ти даде много стойност и знания, но и нещо много ценно – среда от себеподобни.
Какво да очакваш:

Панелна дискусия с лектори-експерти в IT сферите. С тях не само ще избистрите настоящето на сектора, но и ще предвещаете бъдещето му.
Networking – за да се запознаеш с хората наоколо, да поговорите в неформална среда и да създадеш нови контакти.

Темите с дискусионния панел ще бъдат обявени скоро, следи страницата на събитието.
За кого е подходящо

За всички, които се развиват в IT сферата.

Участието е с такса, с предварителна регистрация.

За кирилицата – лекция-дебат на живо
2025-05-13 14:30 - 17:00 | 21 Montevideo, office 709 and 710, building 2, 1618 Sofia, Bulgaria, НБУ, София, Bulgaria
24 май наближава. Доколко обаче се замисляме за езика не само като способ за изразяване, но и като жив организъм? Ако темата за кирилицата те интересува, посети събитието.
Срещата се провежда под формата на дискусия.
За кого е подходящо

За лингвисти, дизайнери, художници и всички, които се инетересуват от развитието на езика.

Лектори

Лектори са дизайнерите Иван Динев и Калоян Петров.
Модератор е Жюстин Томс. Тя се занимава с дигитален маркетинг от над 30 години, преподава в НБУ и е гост-лектор на редица събития.

Участието е без такса, не е необходима предварителна регистрация.

Финансов Форум Иновации – събитие на живо
2025-05-22 | Hyatt Regency Sofia, бул. Васил Левски, София, Bulgaria
Финанси, инвестиции – все теми, от които се вълнуваш, и в които си специалист. Независимо дали се занимаваш професионално и следиш динамиката на финансите отблизо, или не, форумът ти е от полза. Включи се, за да разбереш какво е бъдещето на финансовия бизнес.
Темите, които се дискутират, са:

Европейският кръстоносен поход към скок на конкурентоспособността – нова вълна на интеграция на финансовите услуги.
AI и банките: всичко ли е казано – как AI променя класическия модел на банкиране.

Програмата на събититето е много подробна, виж я, за да разбереш какви други теми ще се обсъждат.
За кого е подходящо

За всички, които се интересуват от финанси.

Участието е без такса, с предварителна регистрация на имейл office@bankoftheyear.bg – необходимо е да изпратиш имена, позиция и компания, за която работиш.

Форум „Наука за бизнес“
2025-06-03 | Интер Експо Център, бул. "Цариградско шосе" 147, София
Къде е пресечната точка между бизнеса и науката? Форумът ежегодно дава отговор на този въпрос. Посети я, ако развиваш своя дейност. От полза ти е, защото:

откриваш технологии и разработки, които подобряват дейността ти;
получаваш възможност да внедриш научни открития в практиката си;
създаваш ценни партньорства.

Част от проектите, които учените от БАН разработват, са:

система за автоматизирано събиране на данни от наземни и/или подводни сензори;
внедряване на инструмент за изследване на времето на живот на ПЕМ електролизна клетка;
превръщане на отпадна биомаса в устойчив материал за съхранение на енергия;
тестване на фотоволтаични модули и клетки и др.

За кого е подходящо събитието

За хора, които развиват собствен бизнес и за всички, които се интересуват от научни разработки.

Участието е без такса, с предварителна регистрация.

Digital4Sofia – събитие на живо
2025-06-05 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Ако се развиваш в сферата на дигиталния маркетинг или управляваш собствен бизнес, конференциите са ти от полза – зареждат те с полезна информация, помагат ти да си създадеш по-ясна визия за бъдещето, създаваш нови контакти. Запознаваш се с потенциални партньори и клиенти; със специалисти на различни позиции, от които черпиш опит, идеи и вдъхновение, с потенциални партньори или клиенти. Всичко това е валидно и за Digital4Sofia.
Включи се, за да разбереш:

какви са промените в Meta рекламите в онлайн магазините;
как да използваш GPChat ефективно;
как да създадеш ангажиращо видео за социалните мрежи;
как да направиш маркетинг анализ и стратегия за социални мрежи.

Виж програмата на събитието, за да разбереш кои са и останалите лекции.
За кого е подходящо

За всички, които се интересуват от тенденциите в маркетинга и онлайн продажбите.

Лектори

Лекторите са специалисти от различни сфера на електронната търговия.

Участието е с такса, с предварителна регистрация.
Стойността на билетите варира в зависимост от достъпа, а цените са без ДДС:

119 лв. – нетуъркинг и експо
189 лв. – нетуъркинг и експо + видеозапис и коктейл след събитието

Minecraft програмиране: Космически изследователи – събитие на живо
2025-06-10 08:00 - 17:00 | SparkLab, Младост 3, бл. 304, София, Bulgaria
Ако си работещ родител и търсиш начин да направиш лятото на детето си малко по-интерсно, включи го в тематичната седмица „Космически изследователи“. По време на това планетарно пътешествие не само ще се забавлява и играе с другите хлапета, но ще прави сериозни и вълнуващи неща като това да програмира космически кораби и планети.
Какво още?

решава научни и технологични предизвикателства от космоса;
развива логическото си мислене и уменията за екипна работа.

За кого е подходящо

За деца с интерес към програмирането.

Участието е с такса, с предварителна регистрация.

Трансформация на класната стая: Умения на бъдещето – събитие на живо
2025-06-11 18:30 - 20:30 | Social Innovators България, ул. Дякон Игнатий 19, етаж 2, София, Bulgaria
Ако темата за образованието е наистина важна за теб, бъди част от решението на проблемите. Как? Начини има, и съм сигурна, че ежеднвно търсиш своите. Път към промяната са и събитията, които се фокусират върху нея. Включи се в срещата, за да обмениш опит и да срещнеш съмишленици. Разделена е на два панела, а основната тема е Уменията на бъдещето.
Панел I поставя следните въпроси:

какво представляват уменията на бъдещето и кои са техните корени;
как можем да ги развиваме – практики, активности, идеи и споделяне.

Панел II се фокусира върху финансовата грамотност:

игра за финансова грамотност – демонстрация;
къде е мястото на финансовата грамотност в класната стая.

За кого е подходящо събитието

За учители, родители, специалисти в сферата на образованието.

Участието е без такса, с предварителна регистрация.

Community Days – конференция от dev.bg
2025-06-21 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Можеш ли да създадеш Unicorn? Включи се в Community Days, за да разбереш как Мартин Куванджиев успява да автоматизира 95% от работата си с помощта на AI. Посети неговата лекция, дава отговори на въпросите:

как да постигнеш високи резултати;
как да интегрираш AI при клиентите си.

Темата „Мога ли сам да направя Unicorn?“ е само една от всички 18, на които присъстваш по време на конференцията, предназначена за IT общността.
Програмата е разнообразна и засяга различни аспекти на технологиите. Виж я, за да се убедиш и сам колко е полезно да се включиш.
За кого е подходящо

За всички, които се развиват в IT сферата.

Лектори

Експерти в сферата на технологиите. Подробна информация за тях получаваш в сайта на събитието.

Участието е с такса, с предварителна регистрация.

Стойността на билетите варира. Повече информация намираш в сайта.

Лятна академия по лидерство и предприемачество – обучение на живо
2025-07-25 - 2025-07-27 | МВБУ, Винсент Ван Гого 7, София, Bulgaria
Съвсем скоро си завършил училище, а вече обмисляш как да поставиш начало на предприемаческата си дейност. Да, наясно си, че ще е трудно, но успешни примери наоколо има много. Вдъхновяваш се от тях, но и не подценяваш малките стъпки. Ако е така, предлагам ти да се включиш в тридневния курс за младежи-предприемачи.
Защо да го направиш?

Работиш по реални казуси.
Научаваш как да представиш проект пред жури.
Развиваш презентационни умения и работа в екип.
Срещаш се с вдъхновяващи лектори.

Това не е всичко – очаквай интересни работилници. Повече за програмата можеш да научиш от страницата на събитието.
За кого е подходящо

За всички, които искат да усвоят нови умения или да създадат собствен бизнес/старт-ъп.

Участието е с такса, с предварителна регистрация.

Open Fest Bulgaria – събитие на живо
2025-10-18 - 2025-10-19 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Независимо дали се занимаваш с програмиране, или проявяваш любителски интерес към техническите решения, конференцията е точно за теб. Провежда се ежегодно от 2003-а година насам, и е чудесна възможност да се срещнеш със съмишленици, да получиш нови и ценни знания, независимо дали си професионалист, или начинаещ ентусиаст.
Събитието е двудневно, лекциите са разпределени в няколко модула, но без английски ще ти е трудно да се включиш активно.
Ето какви теми са ти подготвили лекторите:

Технологии за достъп с отворен код: приобщаване чрез иновации.
Закон за използването и развитието на изкуствения интелект.
8 битов компютър върху макетни платки.
Speak Geek: Presenting your ideas with confidence and clarity.

Програмата на събитието е разнообразна и включва уводни лекции, технически модули и работилници. Разгледай я и планирай активностите, които са най-подходящи за теб.
За кого е предназначено

За всички, които се интересуват от програмиране.

Лектори

Лекторите са експерти в сферата на технологиите. Разгледай сайта на събитието, за да получиш повече информация.

Конференцията е без такса.

WordCamp Sofia 2025 – събитие на живо
2025-10-20 08:00 - 17:00 | НДК, пл."България"1, София
Независимо дали стартираш личен блог, или онлайн магазин, е добре да създаваш съдържание, което има стойност за твоите читатели. А постоянството ти носи само ползи. Ако градиш блога си всеотдайно в WordPress, WordCamp е твоето събитие. Няма значение дали си в самото началото, или публикуваш от години. Ела, за да получиш нови идеи и конкретни насоки за развитие.
Програмата на събитието предстои да бъде качена, така че следи сайта редовно.
Какво да очакваш все пак? Вдъхновяващи лекции и интересни работилници. Темите са разнообразни и включват всичко – от хостинг услуги до разработка на полезни плъгини. Знанията са си знания, но не подценявай и възможността да си тръгнеш с нови и ценни контакти.
За кого е подходящо събитието

За всички, които развиват блог и сайт в WordPress.

Участието е с такса, с предварителна регистрация.

Future of work summit – събитие от хибриден тип
2025-10-21 | Grand Hotel Millennium Sofia, Булевард Витоша 89, Bulgaria
Изкуственият интелект вече е част от бизнеса и променя начина, по който компаниите работят. Ето защо адаптацията към технологиите в този момент е ключова, а една от основните задачи е създаването и изграждането на устойчиви екипи.
Фокус на конференцията е именно AI и възможностите за развитие, които дава, а част от лекциите, са:

Трансформация в ерата на изкуствения интелект.
Дигитализация на човешките ресурси: Как да създадем повече стойност за хората и бизнеса.
Бъдещето на човешките ресурси е сега.

Разгледай и програмата на събитието, за да разбереш какво още да очакваш.
Имай предвид, че работният език е английски.
За кого е подходящо събитието

За HR-и, собственици на бизнес и всички, които се интересуват от управлението на екипи в настоящата реалност.

Лектори

Лекторите са експерти в различни области, виж страницата на събитието, за да разбереш повече за тях.

Участието е с такса, с предварителна регистрация.

Оналйн билет – 90 лв.
Присъствен билет – 275 лв.

Защита на личните данни в практиката – събитие на живо
2025-11-09 11:00 - 14:00 | СУ „Св.Климент Охридски“, бул. "цар Освободител" 15, София, 1504, Bulgaria
В дигиталната ера личните данни са ценен ресурс. Ако си студент по право, от съществено значение е да разбираш какви права имат онлайн потребителите и как се прилагат принципите на прозрачност и сигурност. Лекцията е за теб, дори и да си юрист с малък практически опит.
Включи се, за да разбереш:

как се прилагат правилата за защита на личните данни в ежедневието;
какви са границите на допустимото при събиране и обработка на данни.

Очаквай още примери и казуси от практиката.
За кого е подходящо

За студенти по право и начинаещи юристи.

Лектори

Адв. Слави Микински – съдружник в „Микински и съдружници“, с опит в корпоративно, търговско и данъчно право.
Адв. Пламен Стефанов – експерт по IT право, интелектуална собственост и защита на личните данни.

Събитието се организира с подкрепата на фондация „Нина Стоева“, чиято мисия е да подкрепя младите юристи.
Участието е без такса, с предварителна регистрация.

Говорене пред публика с акьорски техники – събитие на живо
2025-11-15 | Прегърни ме / галерия и ателие, ул. Г. С. Раковки 63, София, Bulgaria
Как се чувстваш, когато застанеш пред аудитория, за да презентираш, говориш или разказваш истории? Неуверено? Гласът ти е трепери, трудно контролираш дъха си, а сърцето ти тупти по-силно.
Знаеш ли, че има техники, които ти помагат да преодолееш притеснението и да подобриш значително представянето си? Какви са те и как да ги използваш ефективно – разбираш по време на работилницата.
Курсът се води от професионални актьори – благодарение на тях разкриваш потенциала си и започваш да говориш смело и убедително пред аудитория и в неформална среда.
За кого е подходящо

За всички, които искат да се научат да презентират уверено.

Лектори

Лекторите са специалисти, които ти помагат да усвоиш някои сценични техники за оптимално представяне.

Участието е с такса, с предварителна регистрация.

SofiaTalks Business Bootcamp – конференция на живо
2025-11-16 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
В своите 20 си и искаш да се възползваш от всички възможности за кариерно развитие, които животът ти предлага? SofiaTalk е точно за теб. Мястото ти е тук, ако търсиш работа или стаж – срещаш се с над 50 компании. Тук е, ако искаш да се запознаеш и с други проактивни хора, както и ако търсиш вдъхновение от водещи български предприемачи.
Сам избираш лекциите, на които да присъстваш. Ето някои възможни:

Какво бих казал на 20-годишното си Аз – гост Георги Ненов, „Свръхчовекът“.
Маркетинг стратегии за поколението с 3-секундно внимание – гост лектори.
Психология на предприемачеството – гост Светослав Димов, DEV.BG.
Как се изгражда публика, която не си тръгва – гост лектори.
На какво ни учи доброволството – гост лектори.

Разгледай програмата, за да знаеш какво още да очакваш, супер интересна и разнообразна е.
Какво още откриваш?

Expo Zone – срещаш се с компании, стартъпи и организации, които предлагат стажове и програми за развитие.
Pitching Competition – участниците презентират свои идеи пред инвеститори.
Trading Competition – участниците търгуват с виртуален капитал.

За кого е подходящо

За студенти и млади специалисти, които търсят вдъхновение, стажантски програми или професионално развитие.

Лектори

Лектори са някои от най-успешните предприемачи и бизнес лидери в страната. Повече за тях научаваш от сайта на събитието.

Участието е с такса, с предварителна регистрация.

MastersCONF 2025 – събитие на живо
2025-11-20 | Интер Експо Център, бул. "Цариградско шосе" 147, София
Ако си собственик на бизнес, вероятно предварително планираш част от събитията, които посещаваш през годината. Конференциите са полезни, защото те запознават с тенденциите в дигиталния свят, дават интересни идеи, но и ти помагат да създадеш контакти със специалисти от различни сфери на електронната търговия.
Заслужава си да се включиш и в предстоящата MastersCONF 2025. Лекторите споделят с теб стратегии и опит на световно ниво, които могат да бъдат адаптирани и приложени от участниците.
Програмата е разнообразна и включва:

уъркшопи;
интерактивни сесии и дискусии;
нетуъркинг;
забавления.

От експерти разбираш как да:

използваш изкуствения интелект, за да оптимизираш бизнеса си;
привлечеш и задържиш фокуса на клиентите в ерата на „не-вниманието“;
говориш на потенциалните си клиенти.

Виж програмата, за да разбереш какво още те очаква.
За кого е подходящо

За всички, които развиват собствен бизнес или се интересуват от дигитален маркетинг.

Лектори

Лекторите са експерти в различни области на електронната търговия, повече за тях научаваш от събитието.

Участието е с такса, с предварителна регистрация.

Цените на билетите варират в зависимост от достъпа.

ASTOM Travel Stories – среща на блогъри и пътешественици – събитие на живо
2025-11-20 19:00 - 21:00 | Клуб на пътешественика, ул. "Сердика" 19, София
Фрийлансър си или работиш дистанционно и имаш възможност да пътуваш където и когато поискаш. Достигаш до нови дестинации, балансираш между работа и удоволствия, и споделяш всички тези преживявания с околните. Дали списваш блог, дали поддържаш YouTube канал, или присъстваш основно в социалните мрежи – добре дошъл си на срещата “ASTOM Travel Stories”.
Включи се, за да:

се запознаеш с част от травъл блогъри в България;
чуеш интересни разкази;
споделиш своите вълнуващи истории и презентираш блога си.

Събитието е за теб, дори и да си само любител пътешественик, който иска да получи идеи за нови дестинации.
За кого е подходящо събитието

Всички, които обичат да посещават новите дестинации.

Лектори

Гостите са травъл блогъри и създатели на съдържание. Ако искаш да си сред тях, запиши се във формата.

Участието е без такса, не е необходима предварителна регистрация.

Финансов форум БенчМарк – събитие на живо
2025-11-22
Ако вече си направил първите си стъпки в света на инвестициите и искаш да надграждаш знанията си – събитието е точно за теб. Включи се, за да се запознаеш в по-голяма дълбочина с различните видове инвестиции – от традиционни активи до алтернативни възможности, които често остават извън обсега на начинаещите.
По време на форума разбираш как да:

изградиш устойчива стратегия;
мислиш като инвеститор.

От лекторите научаваш още:

как да създадеш перфектния портфейл;
каква е тайната на успешния трейдинг;
каква е новата парадигма – криптопазарите през 2026.

Разгледай сайта на събитието, за да разбереш какво още те очаква.
За кого е подходящо

За всички, които се интересуват от инвестиции.

Лектори

Лекторите са експерти в областта на инвестициите и банковото дело. Повече за тях научаваш от страницата.

Участието е с такса, с предварителна регистрация.

Еврозоната: Уравнения и решения 2025 – конференция на живо
2025-11-25 | Хотел “Хилтън”, бул. България 1, София, Bulgaria
Ако развиваш малък бизнес, вероятно не си безразличен към темата за навлизането на еврото. Какво предстои? Какви ще са последствията за работодателите? Поредица от събития разискват тези и други важни въпроси, свързани с промените от следващата година. Споделям с теб конференция, която вярвам, че може да ти бъде полезна – „Еврозоната: Уравнения и решения 2025“.
Сред въпросите, които се дискутират, са:

Кои са двигателите на икономически растеж?
Как еврозоната ще промени курса на България?
Как AI променя платежните системи?

Събитието е разделено на три основни панела:

Парични и бюджетни политики и отражението им върху банковия бизнес.
Платежен и инвестиционнен пазар.
Застраховане и пенсионно осигуряване.

Ако имаш въпроси, ще можеш да ги зададеш по време на Q&A сесията.
За кого е подходящо

За собственици на бизнес и всички, които се интересуват от развитието на финансовата сфера.

Лектори

Лекторите са експерти в банковото дело, финансите и инвестициите.

Участието е без такса, с предварителна регистрация.

Cool 30 – събитие на живо
2025-11-27 16:30 - 17:00 | Топлоцентрала, ул. Емил Берсински 5, София, Bulgaria
Ти си малко преди 30-те, млад специалист, който все още се лута между възможностите на живота. Накъде да поемеш? Как да се справиш с всичко, което се случва сега, веднага? Отговори на тези въпроси получаваш от събитието. Макар че фокусът не е върху професионалното развитие, го намирам за полезно. Разглежда различни аспекти на живота и те среща с хора, минали по твоя път.
Включи се, ако:

се чудиш как да балансираш между ангажименитите и забавленията;
не си намерил мястото си в професионален план;
или просто живееш на пълни обороти, без да се замисляш за утрето.

Популярни лектори дискутират с теб всички проблеми и възможности, които възрастта ти предлага.
Темите на част от лекциите са:

Не искаме куче, искаме внуче – как да удържиш на семейния натиск.
Работата ще почака Vs. Работата не чака – родтелство и професионално развитие.
Кой плаща сметката – тема табу ли са парите в любовта.

Виж програмата на събитието, за да разбереш какво още те очаква.
За кого е подходящо

За всички между 25 и 35 години.

Лектори

Лекторите са млади хора, популярни хора. Повече за тях можеш да научиш в страницата на събитието.

Участието е с такса, с предварителна регистрация.

Жените – силата зад промяната - събитие на живо
2025-12-05 19:30 - 21:30 | Топлоцентрала, ул. Емил Берсински 5, София, Bulgaria
Включвал ли си се в някоя от срещите „Ценности в действие“? Ако отговорът е „да“, наясно си, че събитието цели да създаде пространство за споделяне на идеи. Ако пък не си, можеш да вземеш участие в предстоящото – „Жените – силата зад промяната“.
Както сам разбираш, в центъра са поставени именно жените.
Какво да очакваш?
Разговор с дами от бизнеса, от граждански огранизации и от публичния сектор. Те споделят с теб своите различни истории, но с обща посока.
Част от темите, които се дискутират, са:

аспектите на лидерството в обществена полза;
баланс между личен живот и лично здраве (физическо и психическо);
допълнителни усилия при жените в лидерството и др.

Виж страницата на събитието, за да разбереш какво още да очакваш.
За кого е подходящо

За хора, които търсят общност и вдъхновение.

Участието е без такса, с предварителна регистрация.

Национална менторска програма за жени-предприемачи 2026 – събитие на живо
2026-01-23 - 2026-01-25 | БТПП, Ул. Искър 10
Ако имаш интересна бизнес идея, първата добра стъпка по пътя на реализацията ѝ е да изкараш обучителен курс, особено ако си нова в света на предприемачеството. Обучения се провеждат както от БТ по региони, така и от организации. Предлагам ти да разгледаш менторската програма за жени-предприемачи. Дългосрочна е и стратира през януари. В продължение на 6 месеца получаваш полезна информация и практически опит, които поставят основата на устойчив бизнес.
Какво включва програмата?

Шест-модула – по един всеки месец.
Работа с ментори и предприемачи.
Подкрепяща те общност.

Как става участието?
Ако решиш да се включиш, трябва да кандидатстваш през сайта на програмата. В случай че си одобрен, организаторите ще се свържат с теб.
Виж и датите за провеждане на обучението.
За кого е подходящо

За жени, които имат бизнес идея, но не знаят как да я реализират.
За жени, които отскоро развиват собствен бизнес, но имат нужда от подкрепа.

Участието е с такса, с предварителна регистрация.
Можеш да заявиш предпочитания от теб пакет:

Стипендиант – 850 лв. (ако се запишеш до 31.12.25)
Бизнес старт – 1150 лв. (до 31.12.25)
Премиум – 1800 лв. (до 31.12.25)

Ден на предприемача – събитие на живо
2026-01-26 19:00 - 23:30 | Gramophone Club, ул. "Будапеща" 6, София, Bulgaria
Знаеш, че често ти предлагаме събития от Entrepreneur’s Day. Водещият гради общност от години, а в центъра й са едни от най-успешните бизнесмени в страната.
Ако до момента не си участвал в някое от изданията, включи се. Срещите са ти полезни, защото:

черпиш опит и идеи от вдъхновяващи личности;
задаваш въпросите си по време на Q&A сесията, ако желаеш;
срещаш се с млади и находчиви хора – също като теб.

Гостът в януарското издание е Виктор Францес – създател на телекомуникационната компания Орбител. Той е сред първите предприемачи в България, успели да привлекат инвестиция от ЕБВР. След като продава компанията, насочва поглед към Индия, където основава Excitel Broadband. Към днешна дата тя свързва над 1 млн. домакинства.
Повече за Виктор можеш да научиш от страницата на събитието.
Програмата включва:

основна част;
дискусия;
нетуъркинг.

За кого е подходящо

За всички, които развиват собствен бизнес.

Лектор

Гост-лектор е Виктор Францес.

Участието е без такса, с предварителна регистрация.

Digital Nomad Meetup – събитие на живо
2026-01-30 10:00 - 12:00 | Sito Studio, цар Симеон 49, София, Bulgaria
Като фрийлансър сам определяш ангажиментите си, както и мястото, от което работиш днес. Можеш да останеш у дома, да посетиш споделено пространство, да си в София, Банско, Италия или в която и да е част на света. Вероятно контакти не ти липсват, но винаги е приятно да се запознаеш със себеподобни. Затова ти предлагам да се включиш в срещата на дигиталните номади, която се провежда веднъж месечно.
Ела, за да:

се запознаеш с нови хора (фрийлансъри, предприемачи);
споделиш опит;
намериш партньор по проект или компания за следващото пътешествие.

За кого е подходящо събитието?

За дигитални номади.

Участието е с такса, с предварителна регистрация.

Можеш да заплатиш единствено онлайн.
